A Bizottság 1201/2001/EK rendelete

(2001. június 18.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2559/2000/EK bizottsági rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikk (6) bekezdésének rendelkezései értelmében a jogosultak még három hónapig hivatkozhassanak.

(5) Az e rendeletben előírt intézkedések összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. június 18-án.

a Bizottság részéről

Frederik Bolkestein

a Bizottság tagja

[1] HL L 293., 2000.11.22., 1. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

A termékek leírása | KN-kód szerinti besorolás | Indoklás |

(1) | (2) | (3) |

– cink-pirition: | 24-26 |

– víz: | 75-77 |

– baktériumellenes tartósítók: | 0,5 |

– felületaktív anyagok: | 0,1 |

A készítmény ömlesztett termék, különböző töménységben aktív összetevőként (fungicid) használják. | | 38082080 | A besorolás a Kombinált Nómenklatúra magyarázata 1. és 6. általános szabályainak rendelkezései, a 29. fejezet 1. megjegyzése, valamint a 3808, 380820 és 38082080 KN-kód szövege alapján történik. Lásd még a 38.08 vámtarifaszámhoz tartozó HR magyarázó megjegyzést is. A készítmény nem osztályozható a 29. áruosztályba, mert aktív anyagok (cink-pirition) szuszpenziójából áll. Nem különleges, hanem általános felhasználású és gombaölő jellegű. Nem a 30. áruosztály értelmezése szerinti gyógyászati vagy megelőző célú. |

Nem habosított műanyag lapokból készült árucikk. A méretei megközelítőleg: hossz: 109 cm, szélesség: 45 cm, mélység: 15 cm. A terméknek van egy átlátszó oldala, körben cipzárral zárható, és nagy dobozt kialakítva kihajtható. Használható például ruházat vagy konyha-, tisztálkodás- és ágyneműgarnitúrák tárolására. | 39269091 | A besorolás a Kombinált Nómenklatúra magyarázata 1. és 6. általános szabályainak rendelkezései, valamint a 3926, 392690 és 39269091 KN-kód szövege alapján történik. A rugalmas és kihajtható terméket termékek tárolására, nem pedig termékek szállítására vagy csomagolásra használják. |

--------------------------------------------------